[{"text_idx": "#000005", "text": "Kuna Viljandi linnavalitsus ise lambaid ei kasvata, aga lossima\u0308gede ja\u0308rsud no\u0303lvad vajavad pu\u0308gamist, renditakse juba neljandat suve lambad Viljandi vallas Saareku\u0308las asuvast Va\u0308ike-Arujaagu talust, mille omanik Anu Kiik kasvatab hobuseid, lambaid ja kitsi ning kanu ainult oma pere tarbeks."}, {"text_idx": "#000006", "text": "Perenaine ei varjagi, et lammaste va\u0308ljalaenutamisel on tal va\u0308ike omakasu ma\u0308ngus."}, {"text_idx": "#000007", "text": "\"Aru-Jaagu talu on hektarite poolest va\u0308ike talu ja selle to\u0303ttu ma vo\u0303tsingi selle pakkumise vastu, see on lisa so\u0308o\u0308gimaa lammastele. Meil on linnaga va\u0308ga hea koosto\u0308o\u0308 \u2013 nemad tahavad lambaid, mina saan kasutada maad,\" u\u0308tles Kiik."}, {"text_idx": "#000008", "text": "Kolmapa\u0308eva pa\u0308rastlo\u0303unal, kui ku\u0308mnepealine lambakari Viljandi lossima\u0308gedesse jo\u0303udis, tervitasid neid linnapea Madis Timpson ja Mesimummi lasteaia lapsed. Kuna enamus lapsi elab linnas, siis kohtumine lammastega oli paljudele suur elamus."}, {"text_idx": "#000009", "text": "\"Va\u0308ga va\u0308hesed lapsed ongi u\u0308ldse lammast na\u0308inud, pigem on see, et nad tunnevad pildilt a\u0308ra. Aga pa\u0308ris looduses ehedalt na\u0308ha, see on pa\u0308ris super,\" lausus o\u0303petaja Maire."}, {"text_idx": "#000010", "text": "Viljandi linnavalitsuse keskkonnaspetsialist Villem Kutti u\u0308tles, et kuigi lossima\u0308gede no\u0303lvade trimmerdajaid vo\u0303i niitjaid oleks palgata odavam, eelistatakse ometi lambaid, sest linnalambad aitavad Viljandisse meelitada turiste."}, {"text_idx": "#000011", "text": "\"See on kuidagi saanud Viljandi suvealguse su\u0308mboliks. Et kui lambad tulevad, siis vo\u0303ib Viljandi suve ka ametlikult avatuks lugeda,\" u\u0308tles Viljandi linnavalitsuse keskkonnaspetsialist Villem Kutti."}, {"text_idx": "#000012", "text": "So\u0308o\u0308ta lambaid ei tohi. \"See on u\u0308ks kuldne reegel, et vaadata vo\u0303ib, so\u0308o\u0308ta ei tohi. Neil on endal kodutalu, kus perenaine ka\u0308ib neid jootmas ja so\u0308o\u0308tmas. Sellepa\u0308rast ei pea muretsema, et lambad na\u0308lga ja\u0308a\u0308ks,\" lausus Kutti."}, {"text_idx": "#000014", "text": "Poolas kogunesid ku\u0308mned tuhanded inimesed opositsiooni meeleavaldusele"}, {"text_idx": "#000015", "text": "Neidude jalgpallikoondis lo\u0303petas so\u0303prusturniiri vo\u0303iduga"}, {"text_idx": "#000025", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000027", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000039", "text": "Dago\u0308: publik on teinekord meie lastestki noorem"}]